fr hu hu hu hu hu hu hu hu hu hu fr hu hu hu hu hu fr hu hu hu fr hu hu hu hu hu hu hu fr hu hbs_lat hu it hu hu hu hu hu en io en it en en en en et hu hu hu en en ja hu en hu hu en hu hu en hu en en hu es it hu hu en hu es hu hu hu hu hu hu hu hu hu en hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es en hu hu hu en hu hu it hu hu it hu hu it hu hu hu hu hu hu hu hu hu hu hu hu hu hu hu hu hu hu hu hu hu zh hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu it en it sv en en en uk uk sv en en it fr en sv en uk uk en en en it en de de fr uk uk de fr en it fr sv en en fr sv uk fr de en it fr de en en fr en uk fr de en it fr ja fr en uk uk fr fr en it de en fr en fr fr uk fr fr en it en fr sv en de en uk fr fr en it fr ja sv en fr sv uk fr fr en it de fr en en fr fr en en fr en en it de fr de fr fr fr uk fr de en it de de en en en en uk fr de en it it en fr fr de en uk en de en it de de sv en fr sv uk it es en it fr fr de sv sv de en en fr fr en it de fr fr fr fr en en en fr nb en it de ja en en fr sv en en fr de en it sv fr sv en fr fr uk de de en it fr de en en fr sv en en en es en it en fr sv en sv en uk de fr en it fr en fr en uk uk fr en en it fr fr fr en uk uk it fr en it en fr sv en fr sv uk fr en en it ja de en en sv en uk de de en it nb sv de en fr en uk fr fr hu fa la nl nb oc fr de en fr de hu hu hu hu hu hu hu hu hu hu hu hu hu hu hu hu hu hu hu hu hu yue hbs_lat hu hu hu hu hu hu hu hu en en hu en hu hu hu hu hu hu hu hu hu hu hu hu hu hu hu
Francesco Totti (Róma, 1976. szeptember 27. –) olasz világbajnok labdarúgó. 1998-tól 2017-ig az AS Roma csapatkapitánya, 2018-tól 2019-ig sportigazgatója.
1976. szeptember 27. (46 éves)
1 A profi egyesületekben játszott mérkőzések és gólok csak a bajnoki mérkőzések adatait tartalmazzák. Utolsó elszámolt mérkőzés dátuma: 2017. május 28.
2 Utolsó elszámolt válogatott mérkőzés dátuma:
A Wikimédia Commons tartalmaz Francesco Totti témájú médiaállományokat.
Az olasz klubnál csatárként vagy támadó középpályásként játszott. Totti egész pályafutását a Románál töltötte és ő a csúcstartó mind a góllövésben, mind a pályára lépésekben a klubnál. 2004 márciusában nevezve lett a FIFA 100-ba, ami a világ valaha volt legjobb labdarúgóit tartalmazza. A Bajnokok Ligája legidősebb góllövője 2014. november 25-től a maga 38 év 59 napjával.[2] A 2015-ös olasz köztársasági elnök választás alkalmával öt, az eljárási szabályok miatt érvénytelen szavazatot kapott.[3] 2016. március 8-án a Real Madrid CF elleni UEFA-bajnokok ligája mérkőzésen mikor becserélték, a Santiago Bernabéu stadion közönsége felállva tapsolta, elismerve nagyszerű pályafutását.[4]
2017. május 28-án a Genoa elleni bajnoki mérkőzésen befejezte labdarúgó pályafutását, az 54. percben állt be.[5][6][7] 2017-ben Az UEFA elnökének díjának díjazottja.
Totti Róma Porta Metronia nevű városnegyedében született és itt is nőtt fel, valamint rendszeresen futballozott az idősebb fiúkkal. Az anyja visszautasított egy ígeretes szerződést a Milantól, mondván, hogy elhatározta, a fia nem teszi ki a lábát szülővárosából. A csatár végül csatlakozott a Roma ifikeretéhez 1989-ben. Utolsó mérkőzését 2017. május 28-án játszotta. Az aktív futballtól visszavonult.
Három évet eltöltve az ifiknél, Totti tizenhat évesen játszotta első mérkőzését a felnőtt csapatban, amikor az edző, Vujadin Boškov a kezdőbe jelölte a Brescia Calcio elleni idegenbeli 2-0-s győzelem alkalmával, 1993. március 28-án. A elkövetkező szezonokban egyre több meccsen játszott, így végül 1994. szeptember 24-én sikerült belőnie első gólját a Foggia Calcio ellen, ami végül 1-1-es végeredménnyel zárult. 1995-től Totti folyamatosan bekerült a kezdő 11-be és a következő három idényben összesen 16 gólt szerzett. Amikor 1997-ben megkapta a kapitányi karszalagot, már klubszimbólumként néztek fel rá. A menedzser, Zdeněk Zeman egy támadó 4-3-3-as formációt alkalmazott, ahol Francesco balszélsőként szerepelt. Totti 30 gólt lőtt Zeman kétéves munkaideje alatt.
Noha nem hívták meg az 1998-as labdarúgó-világbajnokságra, az 1998–99-es idényben megválasztották a Serie A év fiatal játékosának. A nemzetközi labdarúgásba a 2000-es belga-holland közös rendezésű labdarúgó-Európa-bajnokságon robbant be, ahol vezére volt a döntőbe jutó, ám ott hosszabbítás után a franciák ellen elbukó olasz labdarúgó-válogatottnak.
A 2000-2001-es szezonban bajnoki címet, azaz Scudettót nyert a AS Roma csapatkapitányaként, immár Fabio Capello irányításával. Pályafutásának voltak ellentmondásos fejezetei is, a 2002-es Dél-Koreában és Japánban rendezett világbajnokságon a koreaiak elleni nyolcaddöntőben kiállította Bryan Moreno játékvezető, állítólagos műeséséért. A 2004-es portugáliai labdarúgó-Európa-bajnokság nyitófordulójában pedig leköpte a dán Christian Poulsent, amiért kiállították, majd a torna hátralevő részére eltiltották. 2006-ban azonban a németországi labdarúgó-világbajnokságon Marcello Lippi végig alapemberként számított Tottira, aki az ausztrálok elleni nyolcaddöntőben győztes gólt szerzett tizenegyesből, és a torna során végig megbízható teljesítményt nyújtott, aminek a végén a franciákat legyőzve a döntőben, világbajnoki címet ünnepelhetett. A torna után visszavonult a válogatottságtól, és bár többször is szó volt, végül nem tért vissza a nemzeti csapatba.
Az AS Romával ezután még két olasz kupát nyert, valamint öt bajnoki ezüstöt, és egy szuperkupát. Ő lett az AS Roma történetének legeredményesebb góllövője, és a pályáralépési rekordere is, 2014. október 25-én a CSZKA Moszkvának lőtt góljával pedig a UEFA-bajnokok ligája történetének legidősebb góllövője lett. 2016 május 8-án a Chievo Verona elleni 3-0-ára megnyert mérkőzésen csereként állt be. Ez volt pályafutásának 600. bajnoki találkozója, a liga történetében harmadikként érve el ezzel ezt a mérföldkövet Paolo Maldini (647), és Javier Zanetti (615) után.[8] A 2015-16-os idény után egy évvel meghosszabbította a szerződését.[9]2016. szeptember 25-én a Torino FC ellen megszerezte 250. Seria A-gólját.[10]
2017. májusában bejelentette, hogy az utolsó bajnoki mérkőzésen visszavonul.
Totti arról ismert, hogy ugyanolyan jól ünnepli góljait, ahogyan belőtte azt. A leghíresebb ünneplése a második Derby della Capitalén, az 1998-99-es szezonban volt, mikor a meccs utolsó perceiben gólt szerzett, és a meze alatti pólón ez volt olvasható: Vi ho purgato ancora („Megint megleckéztettelek titeket fiúk!”), amivel arra célzott, hogy az előző Lazio elleni derbin 1998. november 29-én is gólt szerzett. Miután elvette feleségül Ilary Blasi-t, a gyűrűjét csókolta meg ünneplésképpen, majd első gyermekük, Cristian születése után a hüvelykujját kapja be „cumizás”-t imitálva. Így ajánlja góljait fiának. 2015-ben Roma 2-0-s hátrányból felállva ért el 2-2-es döntetlent a Lazio ellen a római városi rangadón. Francesco Totti két nagyon hasonló gólt szerzett két balról érkező labdát követően, a másodiknál akrobatikus mozdulattal juttatta a hálóba a labdát. Az illő gólöröm sem maradt el, a támadó selfie-t készített a pályán.Azóta a világon mindenki átvette ezt a gólörömöt, és próbálják utánozni.
2017. július 17-én Totti bejelentette, hogy befejezi labdarúgó-pályafutását.[11]
U21-es Európa-bajnokság Spanyolország, 1996
Totti lábnyoma a Bajnokok sétányán Monacoban
Ezüstérmes: 2002, 2004, 2006, 2007, 2008, 2010, 2014, 2015, 2017
Döntős: 2003, 2005, 2006, 2010, 2013
A legidősebb gólszerző a Bajnokok Ligájában (38 év 59 nap)
A legtöbb első osztályú gól ugyanabban a csapatban (250)
A legtöbb duplázás a Serie A-ban (46)
A legidősebb duplázó a Serie A-ban
A legtöbb első osztályú szezon (25, Paolo Maldinival)
A legtöbb értékesített tizenegyes az első osztályban (71)
A legtöbb, egymás utáni szezonban szerzett gól (23 évad)
A legtöbb tétmeccs a Roma színeiben (786)
A legtöbbször szerepelt a Derby della Capitalén (44)
Minden idők legeredményesebb Roma góllövője (307)
2006-os labdarúgó-világbajnokság: All-Star csapat
UEFA EURO 2000: A torna csapata
Serie A év labdarúgója: 2000, 2003
Az év olasz labdarúgója: 2000, 2001, 2003, 2004, 2007
A Serie A év fiatal labdarúgója: 1999
Serie A legjobb góllövő: 2006-07
Az UEFA elnökének díja: 2017[12]
2017. május 28-án frissítve .[13]
Serie A: 619 mérkőzés, 250 gól
Coppa Italia: 45 mérkőzés, 17 gól
Supercoppa Italiana: 5 mérkőzés, 1 gól
UEFA-bajnokok ligája: 50 mérkőzés, 16 gól
UEFA-kupa: 30 mérkőzés, 10 gól
Labdarúgó-világbajnokság: 11 mérkőzés, 1 gól
UEFA labdarúgó-Eb: 6 mérkőzés, 2 gól
Hivatalos honlapja (angol nyelven). francescototti.com
Az ASRoma honlapján (angol nyelven). asroma.com. [2018. július 3-i dátummal az eredetiből archiválva]. (Hozzáférés: 2017. május 29.)
Hegyi Iván: 10-esek, 1. Puskás, Pelé, Maradona, Platini, Zico, Gullit, Zidane, Totti, Ronaldinho, Messi, Neymar; Sprint Kft., Bp., 2018 (Világszámok)
Francesco Totti–Paolo Condo: A kapitány; ford. Matolcsi Balázs; Partvonal, Bp., 2019
↑ http://www.asroma.com/it/squadra/rosa-e-staff/francesco-totti, 2017. július 17.
↑ Totti utolsó bajnoki mérkőzése (angol nyelven). bbc.com. (Hozzáférés: 2017. május 28.)
↑ Capitanónak tisztelegj! – Francesco Totti visszavonult (magyar nyelven). nemzetisport.hu. (Hozzáférés: 2017. május 28.)
↑ TOTTI BÚCSÚBESZÉDÉT MEGKÖNNYEZTE RÓMA (magyar nyelven). origo.hu. (Hozzáférés: 2017. május 29.)
↑ Serie A: Totti megszerezte 250. gólját, de a Roma kikapott. nso.hu, 2016. szeptember 25. (Hozzáférés: 2016. szeptember 25.)
↑ Olaszország: Totti hivatalosan bejelentette a visszavonulását (magyar nyelven). Nemzeti Sport. (Hozzáférés: 2017. július 17.)
↑ UEFA: Francesco Totti elnöki díjat kapott. nemzetisport.hu. (Hozzáférés: 2017. június 1.)
↑ Francesco Totti Statisztikái. soccerway.com. (Hozzáférés: 2017. május 29.)
Francesco Totti (angol nyelven). worldfootball.net
Francesco Totti (angol nyelven). national-football-teams.com
Labdarúgásportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Francesco_Totti&oldid=23338818”
A lap szerkesztési előzményeinek megtekintése.
A lap utolsó módosítása: 2020. december 10., 18:22
A lap szövege CC BY-SA 3.0 alatt érhető el, ha nincs külön jelölve.